ঠিক যে সময়ে মিত্রশক্তি দক্ষিণ-পূর্ব এশিয়ায় বিশেষ সামরিক তত্ত্বাবধানের জন্য <nowiki>"দক্ষিণ পূর্ব এশিয়া কমান্ড (SEAC)"</nowiki> গঠন করেছিল, তার ঠিক একই সময়েই জাপানী সেনাবাহিনী লেফটেন্যান্ট জেনারেল মাসাকাজু কাওয়াবের তত্ত্বাবধানে বার্মা এরিয়া সেনাবাহিনী নামের আরেকটি সৈন্যদল গঠন করে যা মূলত জাপানী সেনাবাহিনীর পঞ্চদশ আর্মি এবং নতুনভাবে গঠিত ২৮তম সেনাবাহিনীর নির্দেশনার অধীনে ছিল।

জাপানী সেনাবাহিনীর পঞ্চদশ আর্মির নতুন কমান্ডার লেফটেন্যান্ট জেনারেল রেন্যা মুতাগুচি ভারত আক্রমণ করার ব্যাপারে বিশেষ আগ্রহী ছিল। কিন্তু বার্মা এরিয়া সেনাবাহিনী এই আক্রমণের পরিকল্পনা রদ করেছিল। কিন্তু পরে তারা জানতে পারলো যে, সিঙ্গাপুর সদর-দপ্তরে অবস্থিত তাদের উর্ধ্বতন জাপানী দক্ষিণ এক্সপেডিশ্যানারি সেনাবাহিনী শাখা এই আক্রমণের ব্যাপারে বিশেষ আগ্রহী। পরবর্তীতে জাপানী সেনাবাহিনীর বিশেষ দল <nowiki>"দক্ষিণ এক্সপেডিশ্যানারি সেনাবাহিনী শাখা'র"</nowiki> সদস্যদের যখন এই আক্রমনের ঝুঁকির ব্যাপারে বুঝানো হয়, তখন অন্যদিকে জাপানী সেনাবাহিনীর এই বিশেষ শাখা এটা জানতে পারে যে টোকিওতে অবস্থিত জাপানী সেনাবাহিনীর সদর দপ্তর মুতাগুচির ভারত আক্রমণের পরিকল্পনার পক্ষে।

জাপানী সেনাবাহিনীরা মূলত সেই সময় ভারতে সামরিক অভিযানের বিষয় নিয়ে আজাদ হিন্দ ফৌজের সেনাপ্রধান সুভাষচন্দ্র বসু কর্তৃক প্রভাবিত ছিল। আজাদ হিন্দ ফৌজের বেশিরভাগ সৈন্যরা ছিল মূলত সিঙ্গাপুরে অবস্থিত ব্রিটিশ ভারতীয় সেনাবাহিনীর দলের সদস্যরা, যাদের বেশির ভাগই ছিল তামিল জনগোষ্ঠীর। সুভাষচন্দ্র বোসের পরিকল্পনায় আজাদ হিন্দ ফৌজের সৈন্যরা <nowiki>"চলো দিল্লি"</nowiki> নামক একটি সামরিক মার্চে অংশগ্রহণ করে। মুতাগুচি এবং সুভাষ, উভয়ই মূলত বিশ্বাস করতো যে, কার্যকরভাবে ব্রিটিশ শাসিত ভারত আক্রমনের মধ্য দিয়ে সফলতা আসবেই। মুতাগুচির উর্ধ্বতন এবং অধস্তনদের ভারত আক্রমণ নিয়ে নানা ধরনের ভয়-আশংকা সাথে নিয়েই শেষ পর্যন্ত ভারতের উত্তর-পূর্বাংশের রাজ্যগুলোতে জাপানী সেনাবাহিনীরা অপারেশন ইউ-গো নামক সামরিক আক্রমণ পরিচালিত করে।

ফলাফল
মিত্রশক্তির পরিকল্পনা
জাপানীদের পরিকল্পনা
চূড়ান্ত অভিযান